CELEX: 52010PC0544
Language: hu
Date: 2010-10-06
Title: Javaslat: AZ EURÓPAI PARLAMENT ÉS A TANÁCS .../…/EU RENDELETE a Kombinált Nómenklatúra XI. áruosztályába tartozó és a Közösségben szabad forgalomba bocsátott egyes textiltermékek származásának igazolásáról, valamint az ilyen igazolás elfogadásának feltételeiről szóló 1541/98/EK tanácsi rendelet hatályon kívül helyezéséről, valamint a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet módosításáról

|

52010PC0544

Javaslat: AZ EURÓPAI PARLAMENT ÉS A TANÁCS .../…/EU RENDELETE a Kombinált Nómenklatúra XI. áruosztályába tartozó és a Közösségben szabad forgalomba bocsátott egyes textiltermékek származásának igazolásáról, valamint az ilyen igazolás elfogadásának feltételeiről szóló 1541/98/EK tanácsi rendelet hatályon kívül helyezéséről, valamint a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet módosításáról  /* COM/2010/0544 végleges - COD 2010/0272 */  

	[pic] | EURÓPAI BIZOTTSÁG |Brüsszel, 2010.10.6.COM(2010) 544 végleges2010/0272 (COD)Javaslat:AZ EURÓPAI PARLAMENT ÉS A TANÁCS .../…/EU RENDELETEa Kombinált Nómenklatúra XI. áruosztályába tartozó és a Közösségben szabad forgalomba bocsátott egyes textiltermékek származásának igazolásáról, valamint az ilyen igazolás elfogadásának feltételeiről szóló 1541/98/EK tanácsi rendelet hatályon kívül helyezéséről, valamint a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet módosításárólINDOKOLÁS1. A javaslat háttereA javaslat céljaiA Kombinált Nómenklatúra XI. áruosztályába tartozó és a Közösségben szabad forgalomba bocsátott egyes textiltermékek származásának igazolásáról, valamint az ilyen igazolás elfogadásának feltételeiről szóló, 1998. július 13-i 1541/98/EK tanácsi rendelet hatályon kívül helyezésére vonatkozó javaslat az importőrök által teljesítendő vámalakiságok egyszerűsítését, valamint a behozatali szabályok egységesebbé tételét célozza. A következetesség érdekében a javaslat a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet módosítására is kiterjed.Háttér-információkA textiltermékekre vonatkozó származási igazolások bemutatásával kapcsolatos követelmény bevezetésére a mennyiségi korlátozások hatálya alá tartozó termékekre vonatkozó intézkedések helyes alkalmazásának biztosítása, valamint a Kínai Népköztársaságból behozott termékek által okozott piaci zavarok megelőzése érdekében került sor.Az 1541/98/EK rendelet meghatározza a Kombinált Nómenklatúra XI. áruosztályába tartozó, a 3030/93/EGK rendelet I. mellékletében felsorolt, harmadik országokból származó textiltermékekre vonatkozó származási igazolások elfogadásának feltételeit.Az Európai Unió által a textiltermékek körében alkalmazott behozatali intézkedések jelentősége az elmúlt években a szóban forgó intézkedéseknek mind a számát, mind a hatását tekintve fokozatosan csökkent. A textil- és a ruházati termékekre vonatkozó WTO-megállapodás hatályának 2005-ös megszűnése nyomán a WTO-tagsággal rendelkező országokból származó behozatalok többé nem esnek mennyiségi korlátozás alá. A textil- és a ruházati termékekre vonatkozó WTO-megállapodás hatálya alá tartozó, a Kínai Népköztársaságból származó textil- és ruházati termékek behozatala esetében alkalmazandó speciális védintézkedések 2008. december 31-én megszűntek, és a Kínai Népköztársaságból származó behozatalok egyes kategóriái esetében alkalmazott kettős ellenőrzési rendszer is hatályát vesztette.A WTO-tagsággal nem rendelkező harmadik országokból származó, a még meglévő mennyiségi korlátozások hatálya alá tartozó textiltermékek importjának igazgatása jelenleg importengedélyek, nem pedig származási igazolások alapján történik.Származási igazolás bemutatását nincs értelme megkövetelni akkor, ha a felügyeleti rendszer alkalmazása olyan termékkategóriák esetében történik, amelyekre nem vonatkoznak mennyiségi korlátozások. Mivel a termékek behozatalához nem fűződnek korlátozások, indokolatlan garanciákat kérni származásukkal kapcsolatban.Mindezek miatt, minthogy az Európai Unió a textiltermékek esetében csak korlátozott körben alkalmaz kereskedelempolitikai intézkedéseket, és ezek nem igénylik a származás igazolását, a Bizottság javasolja az 1541/98/EK tanácsi rendelet hatályon kívül helyezését, és ezzel párhuzamosan a 3030/93/EGK tanácsi rendelet kapcsolódó rendelkezéseinek módosítását.Meglévő rendelkezések a javaslat által érintett területenA Tanács 1541/98/EK rendelete (1998. július 13.) a Kombinált Nómenklatúra XI. áruosztályába tartozó és a Közösségben szabad forgalomba bocsátott egyes textiltermékek származásának igazolásáról, valamint az ilyen igazolás elfogadásának feltételeiről.A Tanács 3030/93/EGK rendelete (1993. október 12.) a meghatározott textiltermékek harmadik országokból történő behozatalának közös szabályairól.A Tanács 2913/92/EGK rendelete (1992. október 12.) a Közösségi Vámkódex létrehozásáról. A rendelet 26. cikke értelmében a vámhatóságok további igazolást kérhetnek.A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról. A rendelet értelmében az egységes vámokmány (melyet az egységes vámokmány kitöltésére vonatkozó magyarázatokat tartalmazó 37. mellékletnek megfelelően kell kitölteni) 34. rovatába be kell írni a behozott termékek származási országát. Ezt az utalást a vámhatóságok a rendes ellenőrzési eljárások keretében ellenőrzik, és ennek keretében – eseti alapon, amennyiben indokoltnak látják – további igazolást is kérhetnek.Összhang az Európai Unió egyéb szakpolitikáival és célkitűzéseivelA javaslat igazodik a szabályozás egyszerűsítésére irányuló jelenlegi politikai törekvésekhez, hiszen egy szükségtelen jogi aktusnak az európai uniós jogból való eltávolítását célozza.2. Konzultáció az érdekeltekkel, hatásvizsgálatKonzultáció az érdekeltekkelTárgytalan.HatásvizsgálatMivel a javaslat hatályos rendelet hatályon kívül helyezésére vonatkozik, kétféleképpen lehet eljárni: jogalkotás nélkül vagy jogalkotással.Az első megoldás azt jelentené, hogy az 1541/98/EK rendelet a kétoldalú textilkereskedelmi megállapodások és a textiltermékekre vonatkozó mennyiségi korlátozások megszűnése ellenére is hatályban maradna. A textiltermékek szabad forgalomba bocsátásának tehát a továbbiakban is feltétele lenne a származás igazolása, még akkor is, ha nincs többé olyan veszély, hogy az áruk származása révén megkerülhetők lennének a behozatali korlátozások. Ez a megoldás nem lenne összhangban a közösségi jog következetességének elvével, sem az egyszerűsítés felismert szükségességével. Megjegyzendő, hogy a gazdasági szereplők erős aggályukat fejezték ki a jelenlegi szabályozás miatt rájuk nehezedő terhekkel kapcsolatban, és felhívták a figyelmet arra, hogy a származás igazolásának költségei nagyobbak annál, mint amit a szabályozás eredményessége feltétlenül megkövetel.Ezzel szemben az 1541/98/EK rendelet hatályon kívül helyezése következtében kedvezőbbé válik a gazdasági szereplők számára a szabályozási környezet, és – mivel más ipari termékek esetében származási igazolást nem kell bemutatni – javul a textiltermékek és a többi ipari termék behozatalára vonatkozó szabályok összhangja. A származást minden esetben az áruk szabad forgalomba bocsátása érdekében bemutatott egységes vámokmányon kell feltüntetni.3. A javaslat jogi elemeiA javaslat összefoglalásaA javaslat az 1541/98/EK tanácsi rendelet hatályon kívül helyezésére és a 3030/93/EGK tanácsi rendelet módosítására vonatkozik.JogalapA javaslat jogalapja az Európai Unió működéséről szóló szerződés 207. cikkének (2) bekezdése.A szubszidiaritás elveA javaslat a Közösség kizárólagos hatáskörébe tartozik, ezért a szubszidiaritás elve nem alkalmazható.Az arányosság elveA javaslat megfelel az arányosság elvének, hiszen az 1541/98/EK tanácsi rendelet hatályon kívül helyezése és a 3030/93/EGK tanácsi rendelet módosítása kizárólag egy európai parlamenti és tanácsi rendelet elfogadásával lehetséges .A javaslat nem ró terheket a vámhatóságokra.A jogi aktus típusának megválasztásaJavasolt aktus: az Európai Parlament és a Tanács rendelete.Más jogi aktus nem felelne meg a következők miatt: mivel a javaslat tanácsi rendelet hatályon kívül helyezésére vonatkozik, az európai parlamenti és tanácsi rendelet az egyetlen lehetséges eszköz.4. Költségvetési vonzatokA javaslatnak nincsenek az uniós költségvetést érintő vonzatai, hiszen nem von magával többletkiadást.5. Kiegészítő információkEgyszerűsítésA javaslat eredményeképpen egyszerűsödik a jogi szabályozás, és csökkennek az adminisztrációs terhek.Európai Gazdasági TérségA javaslat nem érinti az EGT-t.HatálybalépésA jogi szabályozás következetessége azt követeli, hogy az 1541/98/EK tanácsi rendelet ugyanakkor veszítse hatályát, amikor a 3030/93/EGK tanácsi rendelet kapcsolódó módosításai hatályba lépnek.2010/0272 (COD)Javaslat:AZ EURÓPAI PARLAMENT ÉS A TANÁCS .../…/EU RENDELETEa Kombinált Nómenklatúra XI. áruosztályába tartozó és a Közösségben szabad forgalomba bocsátott egyes textiltermékek származásának igazolásáról, valamint az ilyen igazolás elfogadásának feltételeiről szóló 1541/98/EK tanácsi rendelet hatályon kívül helyezéséről, valamint a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 207. cikke (2) bekezdésére,tekintettel az Európai Bizottság javaslatára,a javaslat nemzeti parlamenteknek való megküldését követően,a rendes jogalkotási eljárás keretében,mivel:1.  Az 1541/98/EK tanácsi rendelet[1] megállapítja a származás igazolásának szabályait arra az esetre, amikor a behozott textiltermékek – egy meghatározott körben – olyan harmadik országból származnak, amellyel az Unió kétoldalú megállapodást, jegyzőkönyvet vagy más nemzetközi jogi aktust kötött, valamint amikor a behozott textiltermékekre vonatkozóan az Unió különleges védintézkedést alkalmaz vagy a termékbehozatal tendenciáinak nyomon követése érdekében felügyeleti rendszert vezetett be.2.  Az 1541/98/EK rendelet elfogadása óta több nagyobb horderejű változás is bekövetkezett. Az Unió által a Kombinált Nómenklatúra XI. áruosztályába tartozó textiltermékek esetében alkalmazott behozatali intézkedések jelentősége az elmúlt években a szóban forgó intézkedéseknek mind a számát, mind a hatásait tekintve fokozatosan lecsökkent, és ezek az intézkedések mára a Kombinált Nómenklatúra érintett vámtarifaszámai és az érintett országok tekintetében egyaránt csupán egy korábbi rendszer maradványának tekinthetők.3.  A Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 26. cikke értelmében a vámhatóságok további igazolást kérhetnek.4.  Az egységes vámokmány kitöltésekor, amelyet a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[2] 37. mellékletében található magyarázatok szerint kell elvégezni, a 34. rovatba minden esetben be kell írni a behozott termékek származási országát. Ezt az utalást a vámhatóságok a rendes ellenőrzési eljárások keretében ellenőrzik, és ennek keretében – eseti alapon, amennyiben indokoltnak látják – további igazolást is kérhetnek.5.  A származásra vonatkozó további igazolás rendszeres bemutatásával kapcsolatos kötelezettség a kérdéses textiltermékek esetében ma már aránytalan ahhoz a célhoz képest, hogy olyan behozatali intézkedéseket támasszon alá, amelyek lényegében érdektelenné váltak, és ennek folytán szükségtelen terhet ró a gazdasági szereplőkre.6.  Az 1541/98/EK rendeletben előírt kiegészítő adminisztratív követelmények mára indokolatlanná váltak, mert az érintett termékek behozatalára már nem vonatkoznak korlátozások, és a szóban forgó követelmények fenntartására nincs többé szükség ahhoz, hogy a vámhatóságok a fentiek szerint kiegészítő információkat kérjenek, ha a behozatal kapcsán kétségeik merülnek fel.7.  Az 1541/98/EK rendeletet ezért hatályon kívül kell helyezni.8.  A 3030/93/EGK tanácsi rendeletet,[3] mely szerint bizonyos esetekben elfogadható az 1541/98/EK rendeletnek megfelelően bemutatott származási igazolás, a fentiekkel összhangban módosítani szükséges,ELFOGADTA EZT A RENDELETET:1. cikkAz 1541/98/EK rendelet hatályát veszti.2. cikkA 3030/93/EGK rendelet 1. cikke (6) bekezdésének első albekezdésében a második mondatot el kell hagyni.3. cikkEz a rendelet Az Európai Unió Hivatalos Lapjában való kihirdetését követő huszadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, [...]-án/-én.az Európai Parlament részéről a Tanács részérőlaz elnök az elnök [1] HL L 202., 1998.7.18., 11. o.[2] HL L 253., 1993.10.11., 1. o.[3] HL L 275., 1993.11.8., 1. o.